मकान की मांग को लेकर सड़क पर उतरे झोपड़ी वाले
प्रदेशके खनन मालिकों से एक रुपए प्रति किलोग्राम और नगर निगम के दायरे में आने वाले पांच सौ वर्ग गज के सभी मकान मालिकों से एक हजार रुपए प्रति वर्ग गज के हिसाब राशि वसूली जाए। इस राशि से झुग्गी-झोपड़ियों में रहने वाले लोगों के लिए सरकार मकान बनवाकर दे। यह बात यूथ फॉर गरीब राइट्स के संयोजक एडवोकेट सुरेंद्र गंगवा ने मकान बनवाने की मांग को लेकर लघु सचिवालय पर प्रदर्शन करने आए झुग्गी-झोपड़ी निवासियों को संबोधित करते हुए कही। प्रदर्शनकारियों ने क्रांतिमान पार्क से उपायुक्त कार्यालय तक प्रदर्शन किया और जोरदार तरीके से अपनी मांगें रखी। उपायुक्त की तरफ से तहसीलदार ने मौके पर पहुंचकर प्रदर्शनकारियों से बात की और ज्ञापन को संबंधित अधिकारियों तक पहुंचाने का आश्वासन दिया। एडवोकेट गंगवा ने कहा कि जब तक सरकार झुग्गी-झोपड़ियों में रहने वाले लोगों के लिए मकान नहीं बनवाती तब तक इनके लिए शौचालय वैन लगवाई जाए तथा बच्चों को स्कूल स्टेडियम में लाने ले जाने के लिए बसों का प्रबंध किया जाए। इसके अलावा झोपड़ियों में लाइट पानी की व्यवस्था की जाए। इस मौके पर कुलदीप चौधरी, नरेश कोहली, सोमनाथ, लखन, वीरू, सुभाष तकदीर, मुकेश आदि मौजूद थे।
खनन मालिकों से एक रुपए प्रति किलोग्राम टैक्स मजदूरों के लिए लिया जाए : गंगवा
स्थायी मकानों की मांग को लेकर सोमवार को जुलूस के तौर पर क्रांतिमान पार्क से लघुसचिवालय की ओर जाते झुग्गी-झोपड़ी वासी।
hin_Deva hin_Deva hin_Deva hin_Deva